Întrebarea cu solicitare de răspuns scris E-007708/2015
adresată Comisiei

Articolul 130 din Regulamentul de procedură

Daniel Buda (PPE)

Subiect:
Capacitatea de absorbție a fondurilor UE de către România

De la aderare și până în prezent, România a primit, cu titlu de fonduri de preaderare și de postaderare, aproape 30 de miliarde de euro din partea UE, dar a dat înapoi mai bine de o treime din această sumă. Acest lucru se datorează gradului de absorbție a fondurilor alocate țării noastre pentru perioada 2007-2013. Potrivit unor statistici, doar puțin peste jumătate din banii alocați României au intrat efectiv în țară.
Situația se poate înrăutăți și mai mult, pentru că România mai are la dispoziție doar acest an pentru a cheltui toți banii alocați pentru perioada 2007-2013. Nefinalizarea până la sfârșitul anului curent a proiectelor deja începute va avea drept consecință obligarea României de a le încheia cu finanțări din bugetul propriu.
Ce măsuri ar trebui să adopte România pentru o mai bună absorbție a fondurilor UE?
Cum comentează Comisia acest procent scăzut de fonduri absorbite de România pentru perioada 2007-2013?
1061506.RO
PE 558.271

